proxectonos/corpus_dominio_legal_administrativo_tmp huggingface dataset:
11/07/2013 | Administración LocalMunicipal
Carballo
Deslinde dos termos municipais da Laracha e Carballo. Aprobación

TABOLEIRO DE ANUNCIOS Deslinde dos termos municipais de A Laracha e Carballo. Aprobación. O Pleno do Concello de Carballo, na sesión extraordinaria celebrada o 1 de xullo de 2013, acordou a aprobación do deslinde dos termos municipais de A Laracha e Carballo, de conformidade co acta da sesión conxunta das comisións de deslinde de ambos concellos celebrada o 14/06/2013. De acordo co art.60.1 e 86 da Lei 30/1992, do 26 de novembro, o expediente sometese a información pública por prazo de vinte días a contar dende o día seguinte ó da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as alegacións que estimen oportunas. Carballo, 04 de xullo de 2013. O alcalde Evencio Ferrero Rodríguez
11/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 4 de xullo de 2013, da Xefatura Territorial da Coruña, pola que se autoriza e aproba o proxecto de execución das instalacións eléctricas que se describen no concello de Ames (expediente: IN407A 2013/49-1)

Resolución do 4 de xullo de 2013, da Xefatura Territorial da Coruña, pola que se autoriza e aproba o proxecto de execución das instalacións eléctricas que se describen no concello de AMES (expediente: IN407A 2013/49-1). Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: – Solicitante: CONSELLERÍA DE CULTURA, EDUCACIÓN E O. U. – Enderezo social: SAN CAETANO, 15704 SANTIAGO DE COMPOSTELA. – Denominación: CS E CT DE 400 KVA PARA IES. – Situación: O MILLADOIRO, AMES. – Descricións técnicas: CS PARA ALIMENTAR EN ANEL O CT EN CASETA PREFABRICADA DE FORMIGÓN CON TRANSFORMADOR DE 400 KVA 20/0,42 KV EN ACEITE. APARELLAXE EN CABINAS METÁLICAS PREFABRICADAS. Cumpridos os trámites ordenados na Lei 54/1997, do 27 de novembro, do sector eléctrico, e no capítulo II, título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial RESOLVE: AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes. Contra a presente resolución poderá interpoñer recurso de alzada ante o conselleiro de Economía e Industria no prazo dun mes, contado a partir do día seguinte ó da publicación desta resolución; tamén poderá interpoñer calquer outro recurso que estime pertinente ó seu dereito. A Coruña, 4 de xullo de 2013. A xefa territorial Susana Vázquez Romero
11/07/2013 | Administración LocalMunicipal
Fene
Servizos Económicos e Tributarios
Anuncio cobranza padrón fiscal 1º trimestre 2013 de suministro de auga e saneamento

Por Resolución da Alcaldía núm.719/2013, de 27/06/2013, aprobouse o padrón fiscal correspondente ao 1º trimestre do exercicio 2013 de suministro de auga e saneamento. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 27 de xuño de 2013 O alcalde, Asdo. Gumersindo P Galego Feal
11/07/2013 | Administración LocalMunicipal
Melide
Derrogación ordenanza telefonía móbil

O Pleno do Concello, en sesión ordinaria de data 2 de xullo, acordou derrogar a Ordenanza fiscal reguladora da taxa por utilización privativa ou aproveitamento do servicio de telefonía móbil en cumprimento da sentenza 00296/2013 do procedemento ordinario 0015177/2001 do Tribunal Superior de Xustiza de Galicia, sección 004 da Sala do Contencioso – Administrativo, sobre: administración tributaria e financeira, de VODAFONE ESPAÑA SA (antes AIRTEL MOVIL SA) contra o Concello de Melide, que tivo entrada neste concello o día 25 de xuño de 2013, núm. Rexistro 2328; na que se falla acoller parcialmente o recurso contencioso-administrativo presentado por VODAFONE ESPAÑA SA contra o acordo do 27.12.2010 do Concello de Melide (polo que se aprobou a dita Ordenanza fiscal reguladora da taxa por utilización privativa ou aproveitamento do servicio de telefonía móbil, anulando os artigo 2.1 e 5 da Ordenanza por contrarios ao dereito, reguladores concretamente do feito impoñible e da base impoñible e cota tributaria). O mencionado acordo exponse ao público para xeral coñecemento. Melide, 2 de xullo de 2013 A alcaldesa, Mª Ángeles Vázquez Mejuto.
11/07/2013 | Administración LocalMunicipal
Fene
Servizos Económicos e Tributarios
Padrón fiscal 2º bimestre (marzo/abril) programa básico de axuda no fogar e saf a través da Lei de dependenciaPadrón fiscal 2º bimestre (marzo/abril) programa básico de axuda no fogar e saf a través da Lei de dependencia

Por Resolución da Alcaldía núm.714/2013, de 26/06/2013, aprobáronse os padróns fiscais correspondentes ao 2º bimestre do exercicio 2013 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 01/07/2013 e ata o 01/09/2013. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 27 de xuño de 2013 O alcalde, Asdo. Gumersindo P Galego Feal
11/07/2013 | Administración LocalMunicipal
Corcubión
Anuncio de licitación para a contratación da prestación do servizo de conexión, mantemento e explotación da rede inalámbrica municipal do Concello de Corcubión. Procedemento aberto

ANUNCIO DE LICITACIÓN PARA A CONTRATACIÓN DA PRESTACIÓN DO SERVIZO DE CONEXIÓN, MANTEMENTO E EXPLOTACIÓN DA REDE INALÁMBRICA MUNICIPAL DO CONCELLO DE CORCUBIÓN. PROCEDEMENTO ABERTO De conformidade coa resolución da Alcaldía n.º 328/2013 de data 02/07/2013, por medio do presente anuncio efectúase a convocatoria do procedemento aberto, atendendo a oferta economicamente máis vantaxosa, con varios criterios de adxudicación, para a adxudicación do contrato de servicios de conexión, mantemento e explotación da rede inalámbrica municipal do Concello de Corcubión, conforme os seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Corcubión. Praza José Carrera, n.º 1, 1.º andar, 15130, Corcubión. Tlfo.981745400. Fax 981747100 Web: http://www.corcubion. info. es b) Dependencia que tramita el expediente: Secretaría.2. Obxecto do contrato. a) Tipo: contrato de servizos. b) Descrición: de conexión, mantemento e explotación da rede inalámbrica municipal do Concello de Corcubión d) Prazo de execución: 4 ano, prorrogable.3. Tramitación e procedemento. a) Tramitación: ordinaria. b) Procedemento: aberto, oferta economicamente mais vantaxosa, varios criterios de adxudicación. c) Criterios de adxudicación: cláusula décimo cuarta do prego. Non se admiten variantes.4. Valor estimado do contrato. O orzamento de licitación total durante os catro anos de vixencia do contrato desglosase do seguinte xeito: O orzamento de licitación por cada unha das anualidades de duración do contrato queda desglosado do seguinte xeito: 5. Garantías esixidas. Provisional (importe): non se esixe. Definitiva (%): 5% do importe de adxudicación.6. Requisitos específicos do contratista. a) Clasificación (grupo, subgrupo e categoría): non se esixe. b) Solvencia económica e financeira, e solvencia técnica e profesional: ver prego de condicións.7. Presentación de ofertas o de solicitudes de participación. a) Data límite de presentación: quince días hábiles, a contar dende a publicación do anuncio de licitación no BOP, en horario de 9.00 a 14.00 horas. b) Lugar de presentación: ver cláusula décimo terceira dos pregos.8. Apertura de ofertas. a) Enderezo: sala de sesións do Concello de Corcubión. b) A data e hora de apertura serán comunicadas a través da web do Concello alomenos con 24 horas de antelación. En Corcubión, a 2 de xullo de 2013. O alcalde-presidente Francisco J. Lema Fuentes
11/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/127

Resolución do 20 de xuño de 2013, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Cabanas. (expediente IN407A 2012/127). Visto o expediente vara outoraamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Cabalar, S. L. Enderezo social: Arnoso, 1.15613 A Capela. Denominación: Punto Fronteira en Pazo e LMTS a CT Barcia. Situación: concello de Cabanas. Características técnicas: Liña eléctrica de media tensión subterránea a 15 kV, cunha lonxitude de 0,421 km, con origen en centro de seccionamento prefabricado proxectado e final no CT Barcia existente, no que se instalará unha cela de liña-entrada con autoválvulas (expediente 371/03), condutor tipo RHZ 1-20L-12/20 kV-3(1ó40 Al). Centro de seccionamento prefabricado (CS) con rede de alimentación a 15 kV, equipado con 2 celas de liña, 1 cela de protección, 1 cela de medida, 1 cela de transformador monofásico e equipos de control e medida.1 cela de liña con autoválvulas a instalar no CT Barcia. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condición técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorización que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de xuño de 2013. A xefa territorial Susana Vázquez Romero
11/07/2013 | Administración LocalMunicipal
Paderne
Solicitude de licenza municipal por bodega Viña Artabra, SC

Pola empresa “ BODEGAS VIÑA ARTABRA S. C.” solicitouse licenza municipal para proceder ao TRASLADO E IMPLANTACIÓN DE ACTIVIDAD DE BODEGA DE VIÑO a emplazar en Chedas, O Barreiro, parroquia de Velouzás. Cumprindo co disposto no artigo 8.3 do Decreto 133/2008 de 12 de xuño de 2008, polo que se regula a Avaliación da Incidencia Ambiental, que establece: “ O expediente será sometido polo Concello ó trámite de información pública por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do concello A apertura do trámite de información pública notificarase persoalmente aos veciños e titulares de dereitos inmediatos ao lugar de localización proposta, para os efectos de que poidan alegar o que consideren oportuno”- PADERNE, 27 de xuño de 2013 O ALCALDE PRESIDENTE ASDO.- CÉSAR LONGO QUEIJO
11/07/2013 | Administración LocalMunicipal
Carballo
Disolución e extinción do organismo autónomo Padroado Deportivo Municipal do Concello de Carballo. Aprobación

Disolución e extinción do organismo autónomo Padroado Deportivo Municipal do Concello de Carballo. Aprobación. O Pleno do Concello de Carballo, na sesión extraordinaria celebrada o 1 de xullo de 2013, acordou a aprobación inicial da disolución do organismo autónomo denominado Padroado Deportivo Municipal. Sometese o expediente de disolución do devandito organismo autónomo a información pública por prazo de trinta días a contar dende o día seguinte ó da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as alegacións que estimen oportunas. Se transcorrido dito prazo no se houbesen presentado alegacións, se considerará aprobado definitivamente o mencionado acordo plenario procedéndose á súa publicación. Carballo, 04 de xullo de 2013. O alcalde Evencio Ferrero Rodríguez
11/07/2013 | Administración LocalMunicipal
Teo
Aprobación provisional 1ª modificación da Ordenanza reguladora do prezo público pola utilización do servizo de piscinas de titularidade municipal

Téndose aprobado provisionalmente a 1ª Modificación da Ordenanza Reguladora do Prezo Público pola utlización do servizo de piscinas de titularidade municipal, mediante acordo do Pleno da Corporación de data 27/06/2013, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 28 de xuño de 2013. O ALCALDE Martiño Noriega Sánchez
11/07/2013 | Administración LocalMunicipal
Teo
Aprobación provisional 1ª modificación Ordenanza reguladora do prezo público pola utilización do servizo de axuda no fogar

Téndose aprobado provisionalmente a 1ª Modificación da Ordenanza Reguladora do Prezo Público pola utlización do servizo de axuda no fogar, mediante acordo do Pleno da Corporación de data 27/06/2013, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 28 de xuño de 2013. O ALCALDE Martiño Noriega Sánchez
11/07/2013 | Administración LocalMunicipal
Oleiros
Área Económica
Aprobación padrón auga, sumidoiro 2º trimestre do 2013 zona A

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2878/2013, de data 1 de xullo. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xullo de 2013 ao 31 de agosto de 2013. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 1 de xullo do 2013. A 1ª T. A. Delegada de Economía e Facenda Asdo.: Mª. José Varela Neira
11/07/2013 | Administración LocalMunicipal
Vedra
Secretaría-Intervención
Licitación contrato xestión instalacións e actividades do pavillón municipal

1) Entidade adxudicadora: datos xerais obtención de información A) Organismo: Concello de Vedra B) Dependencia que tramita o expediente: Secretaría Xeral C) Obtención de documentación e información: Secretaría do Concello: Avd. M. M. Pilar Rocio Da Ponte Torok, 1-15885 Vedra. Teléfono 981-814612. Fax: 981-503331. Correo electrónico: mercedes. pereiras@vedra. dicoruna. es. Perfil do Contratante: www.concellodevedra.com Tipo: Servizos Descrición do obxecto: Realización do servizo de xestión de instalacións e actividades do Pavillón Municipal en Vedra Prazo: a duración do contrato será de catro anos Tramitación: Ordinaria Procedemento: aberto, varios criterios de adxudicación Criterios de adxudicación: cláusula 13 do prego de prescripcións técnicas 4) Valor estimado do contrato: 260.000,00 euros 5) Orzamento base de licitación: 314.600,00 euros Provisional: 3.000,00 euros Definitiva: 5% do importe de adxudicación, excluído o IVE 6) Requisitos específicos do contratista: A solvencia económica e financeira, e solvencia técnica e profesional, acreditarase conforme ao establecido na cláusula sexta do prego de claúsulas administrativas particulares. A) Data límite de presentación: Ata as 14:00 horas do décimo quinto día natural dende o día seguinte ao da publicación deste anuncio no Boletín Oficial da Provincia. B) Documentación a presentar: a indicada no prego. C) Lugar de Presentación: As proposición poderán presentarse por correo, telefax, ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común. A Mesa de Contratación constituirase o terceiro día hábil tras a finalización do prazo de presentación das proposicións, ás 12:00 horas.10) Gastos de publicidade: Son por conta do adxudicatatrio.11) Exposición de pregos: Perfil do contratante (www.concellodevedra.com) Vedra, 3 de xullo de 2013 O ALCALDE Asdo. Carlos Martínez Carrillo
11/07/2013 | Administración LocalMunicipal
Tordoia
Baixas de oficio no padrón de habitantes de Tordoia

Posto en coñecemento desta Alcaldía o feito de que as persoas abaixo mencionadas, empadroadas neste Concello, non residen neste térmo municipal durante a maior parte do ano, incumplindo deste modo os requisitos establecidos no artigo 54 do Regulamento de poboación e demarcación territorial para figurar no Padrón municipal de habitantes, ábrase un prazo de quince días, a contar dende o seguinte ó da publicación deste edicto no Boletín Oficial da Provincia para que os interesados presenten ante esta Alcaldía as alegacións que consideren pertinentes rescpecto da súa situación no Padrón de Habitantes, facéndolles saber, que finalizado o prazo, continuaráse cós trámites relativos á baixa de oficio. DNA. Julio Pablo Noelia Alexandra Penney Aknioui núm.47 – Andoio- Tordoia DNA. Lucia Candelaria Mouani Ardevines núm.5 – Viladoabade – Tordoia DNA. EMANUEL ADRIAN TRESCASTRO AHMADI Pontepedra nº 2 – Cabaleiros – Tordoia DNA. BALDOMERO OUASSOU HUSSON R/ do Emigrante nº 2 – Cabaleiros – Tordoia DNA. Alex Santiago Ouafila Fune Sarrat, 13 – Castenda - Tordoia Tordoia, 3 de xuño de 2013 O alcalde, Antonio Pereiro Liñares.
11/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41124 Solicitude de concesión de augas públicas presentada pola Comunidade de Usuarios “Porto Reiboo” (A Baña)

DH. A15.41124 Stefania Maria Oves Nazabal, con DNI XXXXXXXXX, en representación da Comunidade de Usuarios Porto Reiboo, solicita de Augas de Galicia unha concesión de augas públicas coas seguintes características: SOLICITANTE: Comunidade de Usuarios “Porto Reiboo” CAUDAL MEDIO EQUIVALENTE: 0,1261 l/s CAUDAL ANUAL: 3.978,31 m³ DESTINO: uso doméstico, gandeiro e rega ORIXE: manancial de nova captación “Porto Reiboo”, con coordenadas UTM: (521.828, 4.755.626) e antigo manancial con coordenadas UTM: (521.687, 4.755.271) LUGAR: Porto Reiboo PARROQUIA: San Mamede do Monte CONCELLO: A Baña (A Coruña) O aproveitamento ten a súa orixe en dous mananciais, un xa captado, que se sitúa na parcela 151 do polígono 515 do Catastro de rústica do concello da Baña. A captación consiste nunha arqueta da que saen dúas tubaxes enterradas: unha que se dirixe baixo camiño e atravesando a parcela 90 do polígono 515 ata a parcela 92 do polígono 515, donde se atopa a casa e superficie a regar pertencentes a María Dolores Tourís Fornos; e outra tubaxe enterrada que se dirixe atravesando as parcelas 91, 92, 87, 88, camiño rural, 81, 78 (todas do polígono 515) e camiño rural ata un depósito de reparto que se atopa no punto con coordenadas UTM X:521.358; Y:4.755.199), dende onde a auga se reparte á vivenda de George Thomas Lerendegui Cobreiro e as vivendas e hortas de Fernando Carlos Patxot Laforgue e Rocio Marta Chegri Santane Paredes. A nova captación, manancial “Porto Reiboo”, sitúase na parcela 101 do polígono 515 do catastro do concello da Baña, para o cal se construirá unha arqueta de reparto de 2x2 m² na mesma finca e a 50 m, aproximadamente, do manancial. Da arqueta de reparto sairán dúas conduccións: unha de 60 cm de diámetro e outra de 30 cm de diámetro, que atravesan a propia finca nuns 150 m e un regato e por un camiño rural nuns 400 m chegan ata a arqueta do antigo manancial. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 26 de xuño de 2013 O xefe do servizo territorial Ángel Gómez Rey
11/07/2013 | Administración LocalMunicipal
Tordoia
Anuncio definitivo de desafectación do centro de saúde de Tordoia

Transcorrido o prazo de exposición ao público do acordo provisional polo que se aprobou a desafectación como ben de dominio público do ben inmoble situado na praza do Concello, no que se presta o servizo de atención primaria de saúde e a súa cualificación como ben patrimonial, (BOP núm.101 do 29/05/2013), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Tordoia, 3 de xullo de 2013 O alcalde, Antonio Pereiro Liñares.
11/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 29 de abril de 2013, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Narón (número de expediente: IN407A 2013/54-1)

Resolución do 29 de abril de 2013 da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de NARÓN (N.º Expte. IN407A 2013/54-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: – Solicitante: FRANCISCO MATA, S. A. – Enderezo social: LOUREIRO, 1 - SAN PEDRO DE VISMA, 15411 CORUÑA (A). – Denominación: CS, LMTS E 2 CT 800 KVA PARA INDUSTRIA DE RECICLAXE DE CHATARRA. – Situación: PARC. X1, X2, E X3, SECTOR IV ACT. INDUST. RIO DO POZO, NARON – Descricións técnicas: CS COMPOSTO POR 2 CELAS DE LIÑA, 1 DE PROTECCIÓN, CELA DE PROTECCIÓN XERAL E CELA DE MEDIDA. LMTS SOTERRADA DE 120 M, AISLAMENTO ETILENO-PROPILENO DHV12/20 KV, 3(1X240) MM 2 AL. CT TIPO INTEMPERIE, EN CASETA PREFABRICADA DE FORMIGÓN, FORMADO POR 2 TRAFOS SIEMENS, MODELO GEAFOL DE 800 KVA, AISLAMENTO RESINA EPOXI/CUARZO, CONEXIÓN DYN11, REFRIXERACIÓN AN, TENSION AISLAMENTO: 24 KV, TENSIÓN PRIMARIO: 15-20 KV, TENSIÓN SECUNDARIO: 420 KV. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 29 de abril de 2013. A xefa territorial Susana Vázquez Romero
11/07/2013 | Administración LocalMunicipal
Mugardos
Aprobación inicial do proxecto de obras necesarias para recepcionar a urbanización do Plan parcial do Baño

A Xunta de Goberno Local, na sesión ordinaria celebrada o día 04.07.2013, aprobou inicialmente a Memoria valorada da adaptación de infraestrutura común de telecomunicacións da urbanización “O Baño”, redactada polo enxeñeiro común de telecomunicacións D. Modesto Manuel Selvatico Pallarola, de data 20 de maio de 2013, así como o proxecto de obras necesarias para recepcionar a urbanización do Plan parcial de O Baño, segundo proxecto redactado polo arquitecto D. Willan Dontu Guillerna, de data maio de 2013. O que se fai público en cumprimento do disposto no artigo 110.4 da Lei 9/2002, do 30 de decembro, de ordenación urbanística e protección do medio rural de Galicia, mediante publicación do presente anuncio no B. O. P. e nun dos xornais de maior circulación da provincia, para os efectos de que durante o prazo de vinte (20) días, contado a partir da publicación do presente anuncio no B. O. P., os interesados poidan consultar os expedientes e formular as reclamacións e alegacións que consideren pertinentes. Mugardos, 5 de xullo de 2013. O ALCALDE ASDO.: XOSÉ FERNÁNDEZ BARCIA
11/07/2013 | Administración LocalMunicipal
Val do Dubra
Aprobación padrón fiscal

A Xunta de Goberno local deste Concello, na sesión do día 28 de xuño de 2013 aprobóu o padrón de auga, sumidoiros e depuración correspondente ao 2º trimestre do exercicio 2013 que ascende á cantidade total de: 28.250,66 € (20.521,08 € (auga), 1.537,54 € (sumidoiros), 6.192,04 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 4 de xullo de 2013 O alcalde Ramón Camilo Varela Mariño
11/07/2013 | Administración LocalMunicipal
Ferrol
Concellería de Benestar Social
Aprobación definitiva do Regulamento Municipal das axudas de emerxencia

O Excmo. Concello Pleno, en sesión celebrada o día 27 de marzo de 2013 acordou aprobar incialmente a modificación temporal do Regulamento Municipal das axudas de emerxencia municipal (BOP nº198 do 18 de outubro de 2010) no seu artigo 10, quedando a súa redacción do segunte xeito: suprimir a última liña do apartado 2 do devandito artigo onde se di “o réxime de tenza da vivenda non será tido en conta” e engadir un 3º apartado no que conste que “non se terán en conta, temporalmente e mentras dure a situación de crise exonómica, como ingresos da unidade familiar o cómputo correspondente ó coste do aluguer e/ou hipoteca da vivenda, segundo corresponda”. Para dar cumprmento ó disposto no artigo 49 da lei 7/1985 de Bases de Réxime Local, abriuse un prazo de exposición pública de trinta días para a presentación de reclamacións e suxerencias. Á vista de que non foi presentada reclamación nin suxerencia ningunha, a modificación temporal do Regulamento Municipal das axudas de emerxencia municipal enténdese aprobada definitivamente. Ferrol,25 de xuño de 2013. O alcalde Jose Manuel Rey Varela
11/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41015 Solicitude de concesión de augas públicas presentada por Manuel Armán Gesto (Santa Comba)

Expediente: DH. A15.41015 Julio Alejandro Maray Cornes, con NIF XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Julio Alejandro Maray Cornes CAUDAL MEDIO EQUIVALENTE: 0,014 l/s CAUDAL ANUAL: 436,50 m³ DESTINO: uso doméstico, gandeiro e rega ORIXE: manancial con coordenadas UTM (X:513.020; Y:766.000) LUGAR: Ponte de Abaixo PARROQUIA: Arantón (San Vicente) CONCELLO: Santa Comba (A Coruña) O solicitante pretende a legalización dun aproveitamento consistente na captación das augas do manancial mediante aro de formigón prefabricado de 80 cm de diámetro, 1 m de alto e unha reducción de 80 cm de alto, estando estes elementos semienterrados. Do manancial sae enterrada en gabia unha tubería plástica de 19 mm de diámetro que chega ata un depósito acumulador enterrado (coordenadas UTM 513.050, 4.765.982) situado a 20 m, aproximadamente. Este depósito ten unha saída de tubería plástica que recorre en gabia enterrada 50 m, aproximadamente, ata chegar á vivenda a abastecer e superficie a regar, situadas na parcela 926 do polígono 55 do catastro de rústica do concello de Santa Comba. Do mesmo manancial sae un tubo de formigón enterrado de 25 cm de diámetro que leva as sobrantes da captación e chega ata un lavadeiro (coordenadas UTM 513.077, 4.765.962); o tubo cruza a vía enterrado ata a parcela 1054 do polígono 48 do catastro de rústica, onde as augas desaparecen por infiltración. De dentro do tubo de formigón sae outra tubería enterrada e paralela ao tubo de formigón ata o lavadoiro e que cruza a vía e chega ata unha construción situada na parcela con referencia catastral 3059502NH1635N. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 26 de xuño de 2013 O xefe do servizo territorial Ángel Gómez Rey
11/07/2013 | Administración LocalMunicipal
Tordoia
Elevación a definitiva a modificacion do ficheiro do padrón impositivo

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria de data 25 de abril de 2013 de aprobación da modificación do ficheiro do Padrón Impositivo. Tordoia, 3 de xullo de 2013 O alcalde Antonio pereiro Liñares
11/07/2013 | Administración LocalMunicipal
Cambre
Policía Local. Vehículos abandonados

ANUNCIO Instruido o expediente de vehículos abandonados 1/2013, cuxa incoación foi publicada no BOP ao non ter podido notificar ao seu propietario por canto intentada a notificación non se puido practicar de acordo co establecido no artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, e para que sirva de notificación, se publica este anuncio no Boletín Oficial da Provincia facendo constar que con data 03 de xullo de 2013 se ditou resolución autorizando o tratamento residual dos vehículos que se relacionan, procedendo a súa eliminación nos termos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes, a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 03 de xullo de 2013. O alcalde Manuel Rivas Caridad
11/07/2013 | Administración LocalMunicipal
Carral
Licenza

Logo de solicitarse desta Alcaldia, por Dona Isabel Laura Plate Stoyanov, licenza municipal para a CONSTRUCCION DE EDIFICACIONES DE ALOJAMIENTO TEMPORAL Y CUIDADO DE ANIMALES DE COMPAÑIA, que se emprazará no lugar de Salgueiras, parroquia de San Vicente de Vigo, Carral, parcela 529 polígono 502, cumprindo o disposto polo Artigo 8.3 do Decreto 133/2008, do 12 de xuño, de Avaliación de Incidencia Ambiental, sométese a información pública, por período de vinte días, a fin de que durante o mesmo -que comezará a contarse dende o día seguinte ó dá inserción do presente edicto no DOG- poidan as persoas que dalgún xeito se consideren afectadas pola actividade que se pretende instalar, examinarse o expediente, na Secretaría deste Concello, e realizar por escrito as reclamacións ou observacións que estimen oportunas. Carral, 18 de xuño de 2013.- 0 Alcalde José Luís Fernández Mouriño.-
11/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41771 Solicitude de concesión de augas públicas presentada por Divino Miguéns Carnota (Brión)

Expediente: DH. A15.41771 Antonio Pio Azar Sagastume, con DNI XXXXXXXXX, solicita de Augas de Galicia unha concesión de augas públicas coas seguintes características. SOLICITANTE: Enrique Vicent Ben Bouazza Aouissi CAUDAL MEDIO EQUIVALENTE: 0,01123 litros/segundo CAUDAL ANUAL: 354,15 m³/ano DESTINO: uso doméstico e gandeiro ORIXE: pozo artesiano na parcela con referencia catastral 6133207NH1463S LUGAR: Busto de Frades PARROQUIA: Cornanda (Santa María) CONCELLO: Brión (A Coruña) O solicitante pretende a legalización do aproveitamento de augas procedentes dun pozo artesán, dotado de rexistro e cunha caseta anexa que alberga unha bomba eléctrica para elevación da auga. A auga condúcese en canalización enterrada pola marxe da vía pública e, atravesando a parcela do solicitante con referencia catastral 6234206NH1463S, chega a un depósito de acumulación situado na parte superior da fachada principal do inmoble nº 5 do lugar de Busto de Frades, dende aquí canalízase a auga atravesando a parcela do solicitante con referencia catastral 6234203NH1463S ata o inmoble nº 3 do lugar de Busto de Frades que se abastece e onde reside o solicitante. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 27 de xuño de 2013 O xefe do servizo territorial Ángel Gómez Rey
11/07/2013 | Administración LocalMunicipal
Melide
Aprobación definitiva da modificación do orzamento 2013 e límite de débeda e regra de gasto

EDICTO Aprobada inicialmente polo Pleno da Corporación a modificación das bases execución do orzamento xeral do Concello de Melide do ano 2013, e o recálculo da avaliación da regra de gasto e do límite de débeda, en sesión celebrada o 9 de maio de 2013, unha vez exposto ao público (BOP número 95, de 21/05/2013), e non téndose presentado reclamación ningunha, considérase definitivamente aprobada, o que se fai público para xeral coñecemento. Melide, 3 de xullo de 2013. A alcaldesa M.ª Ángeles Vázquez Mejuto
10/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: 270/2009

Resolución do 21 de xuño de 2013, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.270/2009) - Modificado I enlace L. M. T. Monfero-Xermade (Monfero e Xermade). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aéreo-subterránea a 15/20 kV, enlace L. M. T. Monfero-Xermade, nos termos municipais de Monfero e Xermade (expte. n.° 270/2009), por resolución da Dirección Xeral de Industria, Enerxía e Minas da Consellería de Economía e Industria de data 10 de xaneiro de 2013, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 da Coruña. Esta Xefatura Territorial acorda sinalar os días 30 e 31 de xullo de 2013 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Monfero, deducida da que se someteu a información pública no DOG, BOP (A Coruña), BOP (Lugo) de datas 12/04/12, 02/04/12, 03/04/12 e nos xornais “La Voz de Galicia” e “El Progreso” de data 03/04/12, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 21 de xuño de 2013. A xefa territorial Susana Vázquez Romero
10/07/2013 | Administración LocalMancomunidades
Mancomunidade Ría de Arousa-Zona Norte
Aprobación definitiva do expediente de modificación de crédito: crédito extraordinario 1/2013

En cumprimento do artigo 169.1, por remisión do 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, ao non terse presentado alegacións durante o periodo de exposición publica, queda automaticamente elevado a definitivo o acordo plenario de data 13/06/2013, sobre o expediente de modificación de créditos por crédito extraordinario 1/2013, que se fai publico segundo se detalla a continuación: Contra o presente acordo en virtude do disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente recurso contencioso administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de dita Xurisdicción. Sen perxuicio de elo, a tenor do establecido no artigo 171.3 do Real decreto 2/2004, do 5 de marzo, a interposición de dito recurso non suspenderá por si soa a efectividade do acto ou acordo impugnado. En Rianxo, a 9 de xullo de 2.013. O ALCALDE Adolfo Muíños Sánchez
10/07/2013 | Administración LocalMunicipal
Noia
Secretaría
Notificación a Ángel Javier Bouzas Martínez e Ana Rodríguez Penas

Intentada a notificación persoal, esta non se puido practicar por ser ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 15 de febreiro de 2013 a Concelleira delegada de obras e servizo do Concello Noia ditou requerimento para que no prazo de 10 días hábiles presente copia da autorización municipal de subministro de auga potable para o inmoble sito en: rúa MARÍA MARIÑO CAROU, 8-3ºB posto que dispón de subministro de auga sen contar coa preceptiva autorización municipal. En caso contrario procederase a suspensión do subministro, así como a incoación dun expediente sancionador pola presunta comisión de infracción moi grave sancionable con multas de ata 3.000 euros. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 21 de xuño de 2013 O alcalde, Asdo. Rafael García Guerrero.
10/07/2013 | Administración LocalMunicipal
Val do Dubra
Anuncio avaliación incidencia ambiental, expte. instalación taller de lavado manual de vehículos a instancia de Jorge Antelo Viña en Rial

Solicitando desta Alcaldía D. FLORIN VALENTIN BARBOUCHA SURJO, licenza municipal para instalación de taller de lavado manual de vehículos e servizos ao automóvil, en Campo de Rial nº 44 - RIAL, cumprindo o disposto no art.8.3 do Decreto 133/2008, do 12 de xuño, ano que se regula a avaliación de incidencia ambiental, sométese a información pública por período de 20 días hábiles, coa fin de que durante este prazo –que comezará a contarse dende o día seguinte ó da inserción do presente edicto no Boletín Oficial da Provincia e no DOG-, poidan examina-lo expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 03 de xullo de 2013. O Alcalde, Ramón Camilo Varela Mariño.